คือมีอะไรกับแฟน แต่ม่ใด้สอดใส่ กัน แต่หลั่งข้างนอกตรงบริเวร ไกล้กับอวัยะเพศ ผู้หยิง แต่ผู้หยิง ใส่กางเกงใน เลยรุสึกกลัว เลยให้แฟน ทานยาคุมฉุกเฉิน ไป ในตอนเย็นของของวันรุ่งขึ้น ตอนนี้ แฟน เมนใม่มา 16วันแล้วครับ จะท้องเปล่าครับ
สวัสดีค่ะ Dawannan,หากไม่ได้มีการสอดใส่อวัยวะเพศเข้าไปในช่องคลอด และฝ่ายชายหลั่งน้ำอสุจิภายนอก แม้จะใกล้อวัยวะเพศหญิง แต่ฝ่ายหญิงเองก็ใส่กางเกงในอยู่ อสุจิก็จะไม่สามารถเข้าไปในช่องคลอดได้เอง ดังนั้น โอกาสที่จะตั้งครรภ์จึงไม่มี ซึ่งจริงๆ แล้ว จึงไม่ควรทานยาคุมฉุกเฉินไปโดยไม่จำเป็นค่ะ เพราะผลของยาคุมฉุกเฉิน อาจทำให้มีเลือดออกผิดปกติ หรือประจำเดือนมาผิดปกติได้ ดังนั้น การที่ประจำเดือนยังไม่มา จึงน่าจะเกิดจากผลของยาคุมฉุกเฉินได้ หรืออาจมีสาเหตุอื่นๆ ร่วม เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำควรรอประจำเดือนไปอีกซักระยะ ประจำเดือนก็น่าจะมาในที่สุดค่ะยาคุมฉุกเฉินนั้น ไม่ควรใช้โดยไม่จำเป็น เพราะอาจมีผลทำให้ประจำเดือนมาผิดปกติดังกล่าวไป และหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ